Diari Oficial de la Generalitat Valenciana


Sumari del DOGV 6779, del 22-05-2012 (2012/4733)

Acceptació de la delegació de la recaptació voluntària i executiva de diverses taxes dels ajuntaments de la Vila Joiosa, Castell de Castells i Benejúzar.
---------------------------------------------------------------------------------------------------------------------------------------------------------

### Dades del document

Número de DOGV
:   6779

Data del DOGV
:   22-05-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/4733


Data del document
:   08-05-2012

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Acceptació de la delegació de la recaptació voluntària i executiva de diverses taxes dels ajuntaments de la Vila Joiosa, Castell de Castells i Benejúzar. [2012/4733]  
En compliment del que disposa l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació, mitjançant decret de la presidenta de la Diputació Provincial de data 8 de maig de 2012, de les delegacions concretes efectuades pels plens de l'Ajuntament de la Vila Joiosa, en la sessió de data 19 d'abril de 2012, de Benejúzar, en la sessió de data 26 d'abril de 2012 i de Castell de Castells, en la sessió de data 30 de març de 2012, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial de data 21 de desembre de 1989 (BOP núm. 46, de data 24.02.1990 i DOCV núm. 1261, de data 09.03.1990), en les matèries que a continuació s'assenyalen:  
  
a) Recaptació en període executiu dels deutes per liquidacions d'ingrés directe, així com les autoliquidacions dels ajuntaments següents:  
  
La Vila Joiosa i Benejúzar  
- Tots els tributs i altres ingressos de dret públic.  
b) Recaptació en període voluntari i executiu dels deutes per rebut i liquidacions d'ingrés directe corresponents als tributs i, si escau, preus públics de l'ajuntament següent:  
  
Castell de Castells  
- Taxa per cementeris locals, conducció de cadàvers i altres serveis públics de caràcter local.  
  
Les delegacions realitzades en favor de la Diputació Provincial pels municipis de la Vila Joiosa i Benejúzar entraran en vigor el dia que es publique en el Butlletí Oficial de la Província i estaran vigents fins al 31 de desembre de 2016, i la delegació realitzada pel municipi de Castell de Castells entrarà en vigor el dia que es publique en el Butlletí Oficial de la Província i estarà vigent fins al 31 de desembre de 2014; quedaran tàcitament prorrogades, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 8 de maig de 2012.- La presidenta: Luisa Pastor Lillo. La secretària general: Amparo Koninckx Frasquet.